ఎస్. జయన్న

ఎస్. జయన్న కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు కొల్లేగల్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
ఎస్. జయన్న జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1994 శాసనసభ ఎన్నికలలో కొల్లేగల్ శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి జి.ఎన్. నంజుండ స్వామిపై 25,580 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1999 శాసనసభ ఎన్నికలలో జేడీఎస్ అభ్యర్థిగా పోటీ చేసి 10,636 ఓట్లతో మూడోస్థానంలో నిలిచాడు.

ఎస్. జయన్న 2004 శాసనసభ ఎన్నికలలో కొల్లేగల్ శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి ఎస్. బాల్‌రాజ్ చేతిలో 3,328 ఓట్ల తేడాతో ఓడిపోయాడు. ఆయన ఆ తరువాత కాంగ్రెస్ పార్టీలో చేరి 2013 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి ఎన్. మహేష్ పై 10,193 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

ఎస్. జయన్న 2024 మార్చిలో కర్ణాటక రాష్ట్ర గిడ్డంగుల కార్పొరేషన్ ఛైర్మన్‌గా నియమితులయ్యాడు.
మరణం
ఎస్. జయన్న 2024 డిసెంబర్ 10న గుండెపోటుతో మరణించాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2013 కర్ణాటక శాసనసభ్యులు